Gennem 14 måneder har gadesælgere kontinuerligt klaget over brud på kommunens regler for gadesalg samt påståede tilfælde af chikane, trusler og vold til politiet og Københavns Kommune.

Det viser korrespondancer mellem sælgere og myndighederne, som Politiken har fået fremsendt.

»Jeg håber, at I vil tage et ansvar, da jeg er ved at blive desperat og blot ønsker en god arbejdsplads uden trusler, og hvor mit personale ikke er bange for at komme på arbejde«, lyder det eksempelvis i en mail fra en erhvervsdrivende 6. juni 2017.